2023.1.20.
HU
Az Európai Unió Hivatalos Lapja
C 20/9
III.
FEJEZET: MEGERŐSÍTETT REAGÁLÁS Tagállami szintű intézkedések 25.
A Tanács felkéri a tagállamokat, hogy: a) adott esetben továbbra is koordinálják reagálásukat, és továbbra is kísérjék figyelemmel a kritikus infrastruktúrák által nyújtott alapvető szolgáltatásokban bekövetkező akut zavarokra való ágazatközi reagálást.
Ez a következők keretében végezhető: a számottevő határokon átnyúló jelentőséggel bíró kritikus infrastruktúrák zavaraira való koordinált reagálásról szóló jövőbeli terv; a politikai reagálás koordinálására szolgáló, már meglévő, politikai szintű integrált válságelhárítási mechanizmus (IPCR), amennyiben határokon átnyúló jelentőséggel bíró kritikus infrastruktúrákról van szó; az (EU) 2017/1584 bizottsági ajánlás (11) szerinti, a nagyszabású kiberbiztonsági eseményekre és válsághelyzetekre vonatkozó tervezet; az EU-CyCLONe; a hibrid hadjáratokra való koordinált uniós reagálás kerete és az uniós hibrid eszköztár hibrid fenyegetések és hadjáratok esetén; valamint a riasztási rendszer dezinformáció esetén; b) fokozzák az UCPM-mel összefüggésben folytatott operatív szintű információcserét a Veszélyhelyzet-reagálási Koordinációs Központtal, egyrészt a korai előrejelzés javítása, másrészt a számottevő határokon átnyúló jelentőséggel bíró kritikus infrastruktúrák zavarai esetén az UCPM keretében való reagálásuk koordinálása érdekében, hogy ezáltal szükség esetén gyorsabban sor kerülhessen az Unió segítségével történő reagálásra; c) fokozzák az említett jelentős zavarokra való reagálási felkészültségüket, adott esetben az a) pontban említett, már meglévő vagy még kialakítandó eszközökön keresztül; d) működjenek közre az európai polgári védelmi eszköztár (ECPP) és a rescEU releváns reagálási képességeinek továbbfejlesztésében; e) ösztönözzék a kritikus infrastruktúrák üzemeltetőit és a releváns tagállami hatóságokat arra, hogy fokozzák azon kapacitásaikat, amelyek révén gyorsan helyre tudják állítani az említett kritikus infrastruktúrák üzemeltetői által nyújtott alapvető szolgáltatások alapszintű biztosítását; f) ösztönözzék a kritikus infrastruktúrák üzemeltetőit, hogy amennyiben a kritikus infrastruktúrájuk újjáépítésére kerül sor, azt úgy építsék meg – figyelembe véve az intézkedések arányosságát a kockázatértékelések és a költségek tekintetében –, hogy a rá veszélyt jelentő valamennyi jelentős kockázattal szemben a lehető leginkább reziliens legyen, beleértve a kedvezőtlen éghajlati forgatókönyveket is. 26.
A Tanács felkéri a tagállamokat, hogy amennyiben lehetséges, a kiberbiztonsággal kapcsolatos megerősített jogi keretben előírtaknak megfelelően, gyorsítsák fel az előkészítő munkát azáltal, hogy – tekintettel a CSIRT-ek új feladataira, valamint az új ágazatokban tevékenykedő szervezetek megnövekedett számára – törekednek a tagállami CSIRT-ek képességeinek fokozására, megfelelő időben felülvizsgálják és naprakésszé teszik kiberbiztonsági stratégiáikat, valamint a lehető leghamarabb kiberbiztonsági eseményekre és válságokra vonatkozó nemzeti reagálási terveket fogadnak el, amennyiben még nem rendelkeznek ezekkel. 27.
A Tanács felkéri a tagállamokat, hogy nemzeti szinten mérlegeljék, hogy melyek a leginkább releváns eszközök annak biztosítására, hogy az érintett érdekelt felek tudatában legyenek annak, hogy fokozni kell a kritikus infrastruktúrák rezilienciáját azáltal, hogy megbízható értékesítőkkel és partnerekkel működnek együtt.
Fontos további kapacitásokba beruházni, különösen azokban az ágazatokban, amelyekben a jelenlegi infrastruktúra az élettartama végéhez közelít (például a tenger alatti kommunikációs kábelek infrastruktúrája), az alapvető szolgáltatások zavarok esetén való folyamatos nyújtásának biztosítása, valamint a nem kívánt függőségek csökkentése érdekében. 28.
A Tanács arra ösztönzi a tagállamokat, hogy nemzeti szinten fordítsanak figyelmet a proaktív stratégiai kommunikációra a hibrid fenyegetések és hadjáratok elleni küzdelem összefüggésében, valamint tekintettel annak a lehetőségére, hogy az ellenfelek törekedhetnek a külföldi információmanipulációra és beavatkozásra, a kritikus infrastruktúrákat célzó incidensekkel kapcsolatos narratívák alakítása révén.
Uniós szintű intézkedések 29.
A Tanács felkéri a Bizottságot, hogy szorosan működjön együtt a tagállamokkal a releváns szervek, eszközök és reagálási kapacitások továbbfejlesztése érdekében, azzal a céllal, hogy fokozza a kritikus infrastruktúrák által nyújtott releváns alapvető szolgáltatások jelentős zavarai által okozott azonnali és közvetett hatások kezelésére vonatkozó operatív felkészültséget, ideértve különösen az ECPP-n és a rescEU-n keresztül az UCPM vagy a hibrid fenyegetéseket kezelő jövőbeli uniós gyorsreagálású csapatok keretében rendelkezésre álló szakértőket és erőforrásokat.
(11) A Bizottság (EU) 2017/1584 ajánlása (2017. szeptember 13.) a nagyszabású kiberbiztonsági eseményekre és válsághelyzetekre való összehangolt reagálásról (HL L 239., 2017.9.19., 36. o.).